Ellen Arnstad
Store norske leksikon,Samfunn,Medier,Aviser,Avisredaktører
Ellen Arnstad er en tidligere norsk redaktør, medieleder og organisasjonsleder. Hun har fra 2022 drevet rådgivningsselskap sammen med blant andre tidligere statsråd Sylvia Brustad.
Arnstads karriere har i all hovedsak vært knyttet til ukepressen fra midten av 1980-årene. Hun var sjefredaktør i Se og Hør fra 2012 til 2017. Fra 2017 til 2020 var Arnstad administrerende direktør i hotell- og messesenteret X Meeting Point Norway på Hellerudsletta i Skedsmo. Biografi  Hun var først journalist i Akers Avis/Groruddalen fra 1984 til 1985, deretter i Allers 1985–1987, Norsk Ukeblad 1987–1988, Billedbladet NÅ 1988–1989, samt i noen år frilansjournalist i TV Norge. Fra 1990 var Arnstad først reportasjesjef, senere redaktør i Allers. Fra 1994 til 2012 var hun sjefredaktør i Henne. Arnstad har også vært sjefredaktør i KK. Hun var forlagsredaktør i Aller Media før hun overtok sjefsstillingen i Se og Hør, og fortsatte i konsernledelsen i mediekonsernet. Se og Hør er en del av Aller Media-konsernet.Ellen Arnstad var medlem av Pressens Faglige Utvalg (PFU) i perioden 2006–2012, og har dessuten vært medlem av styret i Norsk Redaktørforening. Kåret til Årets Kvinnelige Medieleder i 2005 av Medienettverket. Arnstad ble norgesmester i rytmisk sportsgymnastikk for lag i 1984. I 2020 ble hun tildelt Fredrikkeprisen, Sanitetskvinnenes hederspris, for innsatsen for kvinners rettigheter og sin åpenhet rundt livet med et sykt barn. Utgivelser Ellen Arnstad (2019). Alt du ikke ser. Livet med Joachim. Aschehoug. Les mer i Store norske leksikon norsk presses historie Se og Hør Pressens Faglige Utvalg